ไอเอ็นจีผุดแอพใหม่ช่วยฝ่ายขายดันเบี้ย
ไอเอ็นจีประกันชีวิตพึ่งแอพพลิเคชันใหม่ ใช้เป็นเครื่องมือช่วยตัวแทนดันยอดเบี้ยบน ไอแพด และแอนดรอยด์แทบเล็ต สามารถโชว์ผลประโยชน์ เบี้ย มูลค่าเวนคืน อายุกรมธรรม์ให้ลูกค้าทราบได้ทันทีสร้างความมั่นใจด้านความถูกต้อง
21 ธ.ค. 2555

ไอเอ็นจีประกันชีวิตพึ่งแอพพลิเคชันใหม่ ใช้เป็นเครื่องมือช่วยตัวแทนดันยอดเบี้ยบน ไอแพด และแอนดรอยด์แทบเล็ต สามารถโชว์ผลประโยชน์ เบี้ย มูลค่าเวนคืน อายุกรมธรรม์ให้ลูกค้าทราบได้ทันทีสร้างความมั่นใจด้านความถูกต้อง
นายมาร์ติน โคเมอร์ ประธานเจ้าหน้าที่ สายงานเทคโนโลยีสารสนเทศ บริษัท ไอเอ็นจีประกันชีวิต เปิดเผยว่า บริษัทได้เปิดตัวแอพพลิเคชันใหม่ sTAPP เพื่อใช้เป็นช่องทางให้กับตัวแทนนำเสนอการขายให้กับลูกค้า ซึ่งโปรแกรมนี้สามารถช่วยฝ่ายขายในการแสดงผลประโยชน์ตามแบบประกันที่ลูกค้าเลือกและค่าเบี้ยประกันที่ต้องจ่ายได้ทันที 
นอกจากนี้ ยังช่วยสร้างความมั่นใจให้กับลูกค้าได้มากขึ้นว่า ลูกค้าจะได้รับข้อมูลที่ถูกต้องและตรงตามเงื่อนไขการขายของบริษัท และลูกค้ายังสามารถรับข้อมูลและศึกษาข้อมูลแบบประกันที่ได้รับการเสนอขายทางอีเมล
สำหรับจุดเด่นของโปรแกรมนี้คือ ฝ่ายขายสามารถนำเสนอมูลค่าเวนคืนเงินสดในทุกปีกรมธรรม์จนถึงปีสุดท้ายที่แบบประกันคุ้มครองได้ และมีหน้าจอสำหรับใช้ในการแสดงผลประโยชน์เงินคืนที่ลูกค้าจะได้รับของทุกแบบประกัน หรือตามประเภทของแบบประกันที่ต้องการนำเสนอ 
ทั้งนี้ ยังสามารถเลือกให้คำนวณตามทุนประกันภัยหรือเบี้ยประกันภัย พร้อมทั้งแสดงจำนวนปีที่คุ้มครองและจำนวนปีที่ต้องจ่ายเบี้ยประกันภัยทั้งหมด ได้ตรงกับความต้องการของลูกค้า เนื่องจากโปรแกรมมีระบบการปรับปรุงข้อมูลแบบออนไลน์ ซึ่งมีผลทำให้ข้อมูลที่นำเสนอเป็นข้อมูลล่าสุดตรงตามเงื่อนไขการขายของบริษัท
ในด้านของลูกค้า โปรแกรมตัวนี้จะช่วยสร้างความมั่นใจให้แก่ลูกค้าเพิ่มมากยิ่งขึ้นว่า ลูกค้าจะได้รับข้อมูลที่ถูกต้องและตรงตามเงื่อนไขการขายของบริษัท และลูกค้ายังสามารถรับข้อมูลและศึกษาข้อมูลแบบประกันที่ได้รับการเสนอขายทางอีเมล์
นายมาร์ติน กล่าวว่า โปรแกรมนี้สามารถนำไปใช้ได้ทั้ง ไอแพดและแอนดรอยด์แทบเล็ต ทั้งนี้ปัจจุบันฝ่ายขายของไอเอ็นจีประกันชีวิตใช้อุปกรณ์นี้กว่า 50% ดังนั้นอุปกรณ์นี้จึงจะช่วยสร้างความสะดวกและทันสมัยในด้านการขาย โดยบริษัทยังมีแผนที่จะพัฒนาระบบในเฟสต่อๆไป เพื่อสนับสนุนในทุกๆกิจกรรมการขายอย่างต่อเนื่อง